OpenLLM-France/wikimedia huggingface dataset:
# Ogg

* Aquest article tracta sobre un format de contenidor multimèdia. Si cerqueu el format d'àudio, vegeu «Ogg Vorbis».
Ogg és un format de contenidor multimèdia desenvolupat per la Fundació Xiph.org i és el format nadiu per als còdecs multimèdia que també desenvolupa la mateixa fundació.
El format és lliure de patents i obert, igual que tota la tecnologia de Xiph.org. Fou dissenyat per a donar un alt grau d'eficiència en la reproducció en temps real i en la compressió de fitxers.
Com amb la majoria de formats contenidors, l'ogg encapsula les dades comprimides (i fins i tot sense comprimir) i permet la interpolació de les dades d'àudio i de vídeo dins d'un únic format. Altres exemples de formats contenidors serien l'AVI o el Matroska.
El nom d'Ogg es refereix al format de fitxer el qual inclou un nombre de còdecs separats i independents de vídeo i àudio, ambdós desenvolupats en codi obert. Els fitxers amb l'extensió poden ser de qualsevol tipus, àudio o vídeo. Atès que el seu ús és lliure de patents, diversos còdecs d'Ogg han estat incorporats en molts reproductors multimèdia (VLC, mplayer, etc.) existint fins i tot filtres per a reproduir els còdecs d'Ogg en pràcticament qualsevol reproductor que suporti DirectShow (Windows Media Player, BSplayer, Winamp, etc.).
El terme Ogg algunes vegades es refereix incorrectament al còdec d'àudio Ogg Vorbis, perquè aquest va ser el primer que es va utilitzar amb el contenidor. També podria dir-se que és incorrecte referir-s'hi en majúscules, OGG, perquè no és un acrònim com WMA i no es pronuncia com si fossin lletres individuals com MP3 (ema-pe-tres); encara que això no significa que sigui invàlid, per exemple, en programes multimèdia que mostren associacions d'extensions en una llista.

## Història

El projecte Ogg va ser creat per Monty (Christopher Montgomery), fundador i director tècnic de Xiph.Org. Va començar amb uns intents als caps de setmana amb un paquet de compressió d'audio simple com a part d'un projecte més gran en el 1993. En aquest moment, el software es deia "Squish". El projecte i el problema general de la compressió de la música es van convertir en una fascinació personal per Monty i Squish va adquirir vida pròpia més enllà dels projectes d'estudis d'àudio digital que havia de ser.

## Vegeu també

* Theora.
* MP3.
* Ogg Vorbis.
* Haali Media Splitter.

## Enllaços externs

* Ogg - Lloc web oficial
# Oecobius cellariorum

Oecobius cellariorum és una espècie d'aranyes araneomorfes de la família dels ecòbids (Oecobiidae). Fou descrita per primera vegada l'any 1836 per Dugès.
Es troba a Europa del Sud, a Àfrica del Nord i al Orient Pròxim. Ha estat introduïda als Estats Units, a la Xina i al Japó.
Els mascles fan uns 2,2 mm i les femelles de 2,5 a 2,9 mm.

## Referències

* 1 2 Dugès, A. (1836a). Observations sur les aranéides. Annales des Sciences Naturelles, Zoologie, Paris (2) 6: 159-219.
* ↑ (anglès) World Spider Catalog: Oecobius cellariorum Dugès, 1836 en la família Oecobiidae +base de dades
* ↑ «unibe». Arxivat de l'original el 2016-08-26. [Consulta: 27 desembre 2018].

## Enllaços externs

* Catàleg of Life: Oecobius cellariorum Arxivat 2018-12-28 a Wayback Machine.
# Oreochromis squamipinnis

Oreochromis squamipinnis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 36 cm de longitud total.

## Distribució geogràfica

Es troba a Àfrica: és una espècie de peix endèmica del llac Malawi.

## Referències

* 1 2 FishBase (anglès)
* ↑ Eccles, D.H., 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jackson, P.B.N., 1961. Check-list of fishes of Nyasaland. Occasional Papers of the National Museums of Southern Rhodesia 3(25B): 535–621.
* Manase, M.M., Mwenekibombwe, L.K., Namoto, W. i Mponda, O., 2002. Analysis of catch and effort data for the fisheries of southeast arm of Lake Malawi. Fisheries Bulletin 52: 1–17.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Pålsson, O.K., Banda, M.C. i Bulirani, A., 1999. A review of biology, fisheries and population dynamics of chambo (Oreochromis spp. Cichlidae) in Lake Malawi and Malombe. Government of Malawi, Fisheries Bulletin 38: 1–35.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Trewavas, E. i G.G. Teugels, 1991. Oreochromis. p. 307-346. A: J. Daget, J.-P. Gosse, G.G. Teugels i D.F.E. Thys van den Audenaerde (editors) Checklist of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París (França). Vol. 4.
* Turner, G.F. i Robinson, R.L., 1991. Ecology, morphology and taxonomy of the Lake Malawi Oreochromis (Nyasalapia) species flock. Annales de la Musée Royal de l'Afrique Centrale (Tervuren) 262: 23–28.
* Turner, G.F., Grimm, A.S., Mhone, O.K., Robinson, R.L. i Pitcher, T.J., 1991. The diet of Oreochromis lidole (Trewavas) and other chambo species in Lakes Malawi and Malombe. Journal of Fish Biology 39: 15–24.
* Turner, G.F. i Mwanyama, N.C., 1992. Distribution and biology of Chambo (Oreochromis spp) in Lakes Malawi and Malombe. A: FI:DP/MLW/86/013, Field Document Núm. 21.
* Weyl, O., Banda, M., Namoto, W. i Mwenekibombwe, L.H., 2001. Analysis of catch and effort data for the fisheries of Lake Malombe, 1976-1999. Fisheries Bulletin 45.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oreochromis upembae

Oreochromis upembae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 21 cm de longitud total.

## Distribució geogràfica

Es troba a Àfrica: tram superior del riu Congo i Tanzània.

## Referències

* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Orp

«Orp» té aquests significats:
* Orp-Jauche, municipi de Bèlgica, amb els nuclis Orp-le-Grand i Orp-le-Petit
* ORP, acròstic d'Organització de responsabilitat de productor, un tipus d'organització en la gestió de residus
# Oroya

Oroya és un gènere de cactus que pertany a la família de les cactàcies, nadius del Perú. Són plantes de cos solitari i forma globosa amb flors grogues o matisades de rosa i vermell. Comprèn 9 espècies descrites i d'aquestes, solament 3 acceptades.

## Descripció

És un petit gènere de plantes que es troba a les muntanyes dels Andes en el Perú. Les espècies compten amb moltes costelles que es rematen amb espines pectiniformes generalment denses en forma de barril. Les espines generalment són brillants de color marró groguenc o vermellós que crea una aparença cridanera inesperada. Les tiges són solitàries i no són molt grans, fan 32 cm d'alt i 22 cm de diàmetre. Les flors neixen en la part superior, sovint en un anell i apunten cap amunt. Són de color groc brillant o de color rosa brillant / vermell. Les flors són relativament petites. Els fruits són petits, arrodonides i carnoses.

## Taxonomia

El gènere va ser descrit per Britton i Rose i publicat a The Cactaceae; descriptions and illustrations of plants of the cactus family 3: 102. 1922. L'espècie tipus és: Oroya peruviana (K. Schum.) Britton & Rose

### Etimologia

Oroya: nom genèric que es refereix a la ciutat de la Oroya, a Perú, que està a prop del lloc on es van descobrir les primeres plantes.

## Espècies acceptades

A continuació s'ofereix un llistat de les espècies del gènere Oroya acceptades fins a l'abril de 2015, ordenades alfabèticament. Per a cadascuna s'indica el nom binomial seguit de l'autor, abreujat segons les convencions i usos.
* Oroya baumannii Knize
* Oroya borchersii (Boed.) Backeb.
* Oroya peruviana (K. Schum.) Britton & Rose

## Referències

* ↑ «Oroya». The Plant List. [Consulta: 28 maig 2015].
* ↑ «Oroya». Tropicos.org. Missouri Botanical Garden. [Consulta: 28 maig 2015].

## Enllaços externs

* Cactiguide
# Orozko

Orozko és un municipi de la província de Biscaia, País Basc, pertanyent a la comarca de Arratia-Nerbion. Limita al nord amb Arakaldo, Arrankudiaga, Zeberio i Arteaga, al sud amb Areatza i Zeanuri, a l'est amb Laudio, Aiara i Amurrio, i a l'oest amb Amurrio i Zuia.

## Enllaços externs

* http://www.orozkoudala.com/ Arxivat 2011-02-02 a Wayback Machine.
* http://www.orozko.tv Arxivat 2015-04-29 a Wayback Machine.
* http://www.orozko.org
# Oza dos Ríos

Oza dos Ríos és un antic municipi de la província de la Corunya a Galícia. Pertany al municipi Oza-Cesuras, a la Comarca de Betanzos.
El 2011 s'anuncià la fusió d'Oza dos Ríos amb el municipi de Cesuras, que es formalitzà el 17 de juliol de 2013, creant el nou municipi Oza-Cesuras.
Evolució demogràfica :
| 1900 | 1930 | 1950 | 1981 | 2004 |
| 5.475 | 5.679 | 6.359 | 3.744 | 3.154 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Parroquies

* Bandoxa (San Martiño)
* Cis (San Nicolao)
* Cuíña (Santa María)
* Mondoi (Santa Cruz)
* Oza (San Pedro)
* Parada (Santo Estevo)
* Porzomillos (San Pedro)
* Reboredo (Santiago)
* A Regueira (Santa María)
* Rodeiro (Santa María)
* Salto (San Tomé)
* Vivente (Santo Estevo)

## Galeria d'imatges

* Hórreo a Mandaio.
* Mandaio.
* Paisatge.
* Colomar.

## Referències

* ↑ «Cesuras i Oza (la Corunya) perfilen la primera fusió d'ajuntaments gallecs» (en castellà). Europa Press, 13-03-2012. [Consulta: 20 març 2012].
# PSOE Castella-La Manxa

El PSOE Castella-la Manxa (PSCM-PSOE) és la federació regional castellanomanxega del Partit Socialista Obrer Español (PSOE). La seva seu central està a Toledo i el seu actual secretari general és Emiliano García-Page.

## Història

Des de 1983 fins a 2007 el PSCM va guanyar per majoria absoluta totes les eleccions autonòmiques celebrades a Castella-la Manxa, sent el seu candidat José Bono fins a 2004. Després de ser nomenat ministre de Defensa, Bono va ser substituït en plena legislatura per José María Barreda, qui va aconseguir revalidar la majoria absoluta en les següents eleccions, les de 2007, però va perdre en les eleccions de 2011 davant la candidata del PP, María Dolores de Cospedal.
En 2012 va ser triat secretari general del PSCM Emiliano García-Page, qui va ser designat com a candidat a la presidència autonòmica el 2015. Tot i quedar segon a les eleccions de 2015 per darrere del PP, una aliança entre el PSCM i Podemos li va permetre aconseguir la majoria absoluta en un govern posteriorment compartit entre ambdues formacions. En 2019 el PSCM va guanyar les eleccions autonòmiques per majoria absoluta.

## Resultats a les eleccions a les Corts de Castella-la Manxa

Resultats electorals a las eleccions autonòmiques :
| Eleccions | Diputats |
| Eleccions a les Corts de Castella-La Manxa de 1983 | 23 / 44 |
| Eleccions a les Corts de Castella-La Manxa de 1987 | 25 / 47 |
| Eleccions a les Corts de Castella-La Manxa de 1991 | 27 / 47 |
| Eleccions a les Corts de Castella-La Manxa de 1995 | 24 / 47 |
| Eleccions a les Corts de Castella-La Manxa de 1999 | 26 / 47 |
| Eleccions a les Corts de Castella-La Manxa de 2003 | 29 / 47 |
| Eleccions a les Corts de Castella-La Manxa de 2007 | 26 / 47 |
| Eleccions a les Corts de Castella-La Manxa de 2011 | 24 / 49 |
| Eleccions a les Corts de Castella-La Manxa de 2015 | 15 / 33 |
| Eleccions a les Corts de Castella-La Manxa de 2019 | 19 / 33 |

## Referències

* ↑ «[http://www.historiaelectoral.com/dipucmancha.html Castilla La Mancha: elecciones a Diputación Provincial de Albacete Ciudad Real Cuenca Guadalajara Toledo]». www.historiaelectoral.com. [Consulta: 30 octubre 2017].
* ↑ Mancha, Gobierno de Castilla-La. «CURRICULUM DEL PRESIDENTE DE CASTILLA-LA MANCHA, JOSÉ MARÍA BARREDA | Gobierno de Castilla-La Mancha» (en castellà). www.castillalamancha.es. [Consulta: 30 octubre 2017].
* ↑ Press, Europa «García-Page, nuevo secretario general del PSOE de Castilla-La Mancha» (en castellà). , 25-02-2012 [Consulta: 30 octubre 2017].
* ↑ «García-Page, presidente de Castilla-La Mancha con el apoyo de Podemos» (en castellà). [Consulta: 30 octubre 2017].
# Oscar Lewis

Oscar Lewis, de nom real Oscar Lefkowitz (Nova York, 25 de desembre de 1914, ib., 16 de desembre de 1970), va ser un historiador i antropòleg estatsunidenc. Va ser doctor en antropologia a la Universitat de Colúmbia. I va introduir l'estudi de la pobresa des d'un punt de vista social. Una de les seues aportacions cabdals és la influència que va tenir en l'estudi de la cultura de la pobresa.

## Biografia

Va ser professor de la Facultat del Brooklyn College i en la Universitat de Washington. Després va continuar la seua carrera en el departament d'Agricultura dels EUA, com a antropòleg. Això va fer possible que entrés al departament d'antropologia de la Universitat d'Illinois.
El 1942 va treballar a la Universitat Yale. I també al Departament de Justícia dels EUA com a analista de propaganda.
L'any següent, el 1943, va anar a l'Institut Interamericà d'indígenes, a Mèxic, en representació dels EUA per a efectuar estudis en desenvolupament rural. Va investigar comunitats camperoles de Tepoztlan. Tota aquesta tasca el va portar a la teorització del que ell va definir com a cultura de la pobresa, és a dir, un conjunt d'actituds, maneres de pensar, llenguatges i comportaments que pretesament caracteritzaven les classes subalternes. Aquesta herència de l'individu, a més, l'acompanyava des del naixement i el conduïa a la repetició perpetuació del seu estat de pobre entés de manera social. Es conformava així amb la imatge que la societat té d'ell, en una mena d'autoetiquetament.
També va fer estudis de camp en altres indrets, com ara el nord de l'Índia. I els darrers vint anys es va concentrar en estudis urbans.
Va publicar llibres amb molt de ressò, com ara l'Antropología de la pobreza o The Children of Sanchez tots dos a començaments dels anys 60. La publicació del darrer va suposar que el govern mexicà el declarés calumniós i obscé.

## Obra

* Five Families; Mexican Case Studies In The Culture Of Poverty, 1959
* Tepoztlán, Village In Mexico, 1960
* The Children of Sanchez, Autobiography Of A Mexican Family , 1961
* La Vida; A Puerto Rican Family In The Culture Of Poverty--San Juan And New York, 1966
* A Death In The Sánchez Family, 1969

## Enllaços externs

* Biografia Arxivat 2010-05-28 a Wayback Machine. (anglès)
# Otto Sackur

Otto Sackur (28 de setembre de 1880, Breslau, Baixa Silèsia - 17 de desembre de 1914, Berlín) fou un químic alemany conegut per l'equació de Sackur-Tetrode.

## Biografia

Sackur estudià química a la Universitat de Breslau i rebé el doctorat el 1901. Treballà dos anys amb Rudolf Ladenburg a Breslau, per després traslladar-se a Londres per a treballar amb William Ramsay i, finalment, a Berlín per a treballar amb Walther Hermann Nernst. El 1911 es convertí en professor de la Universitat de Breslau. Tres anys després anà a l'Institut Kaiser Wilhelm per a treballar amb Fritz Haber. Morí en una explosió en mesclar dos reactius químics.

## Obra

En la seva obra destaca l'equació que expressa l'entropia d'un gas monoatòmic ideal a partir de les equacions estadístiques de Boltzmann i que obtingué de forma independent i el mateix any també el físic holandès Hugo Martin Tetrode.
# Panís

«Panís» té aquests significats:
* Dacsa, (Zea mayz) coneguda també per blat de moro, moresc, panís de l'Índia i d'altres termes. Avui dia és la planta més generalitzada de les conegudes com a panís.
* Mill italià, (Setaria italica) més conegut simplement com a panís.
* Panís negre, (Pennicillaria spicata)
# Parc del Gran Sol

El Parc del Gran Sol és un parc situat al barri de Sant Joan de Llefià de Badalona. Té 1,80 ha i està delimitat per l'avinguda Doctor Bassols, el carrer Àsia, Juan Valera i l'avinguda Àfrica, amb accessos en tots els carrers perimetrals. Fou inaugurat el 1985 i es tracta d'un parc urbà d'ús veïnal ubicat dintre d'un sector d'habitatges d'alta densitat.
De vegetació senzilla bàsicament arbòria i arbustiva. S'hi troben pins, pollancres, sòfores, alzines i xiprers. A tocar del carrer Àsia hi ha un passeig pavimentat amb plàtans i palmeres. És un parc aterrassat, amb camins de sauló.
Fou concebut com un espai multidisciplinari. Compta amb zones de jocs infantils i una altra de petanca. També disposa d'un amfiteatre que permet acollir festes populars, mítings i celebracions de caràcter lúdic. Amb tot, no està adaptat en acessos per a gent amb discapacitat.

## Transports

El parc es troba molt a prop de l'estació La Salut de TMB, i a més hi ha una sèrie d'autobusos operats per TUSGSAL que tenen parada en els seus contorns.
* B3 (Badalona Les Guixeres - Badalona Llefià)
* B4 (Badalona Mas Ram - Badalona Montigalà)
* B5 (Badalona Estació Rodalies - Sta. Coloma H. Esperit Sant)
* B23 (Badalona Av. Itàlia - Barcelona Bon Pastor)
* B24 (Badalona H. Can Ruti - Barcelona Rda. St. Pere)
* N2 (L'Hospitalet de Llobregat Av. Carrilet - Badalona Via Augusta)

## Referències

* 1 2 3 4 5 6 7 8 Ajuntament de Badalona. «Parc del Gran Sol-Dades bàsiques». [Consulta: 23 juny 2013].
* 1 2 3 4 Ajuntament de Badalona. «Gran Sol». [Consulta: 23 juny 2013].
* ↑ AMB Mobilitat. «Línia B5». [Consulta: 23 juny 2013].
# Papa Teodor II

* Aquest article tracta sobre el papa de l'església catòlica. Si cerqueu el papa de l'església copta, vegeu «Tauadros II».
Teodor II (Roma, ? – desembre del 897) fou Papa de l'Església catòlica el 897. Era el fill de Fozio, Fotio o Photius, i son germà, Teodosi (Theodotius) també fou bisbe. Va ser elegit el desembre 897. Durant el seu pontificat de tan sols vint dies, van aparèixer en la platja del Tiber les restes del papa Formós I, tirades al riu durant el papat d'Esteve VI i que van ser retornades a la tomba de la Basílica de Sant Pere, d'on havien estat exhumades per a la celebració de l'anomenat "Concili del Cadàver". Va convocar un sínode en el qual, formalment, es van anul·lar totes les disposicions d'Esteve VI, es van retornar els drets eclesiàstics a Formós (que Esteve havia considerat nuls) i es va ordenar destruir les actes del citat "Concili del Cadàver". Els nombrosos partidaris de la família Spoleto, contraris a les disposicions preses per Teodor, van intentar imposar Sergi com a papa. Encara que van fracassar en l'intent, aconseguirien que el 904 Sergi pugés al tron de Sant Pere com a Sergi III. Va morir en el mateix mes de la seva elecció assassinat (enverinat).

## Referències

* ↑ «Papa Teodor II». Gran Enciclopèdia Catalana. Barcelona: Grup Enciclopèdia Catalana.
* ↑ ««Teodoro (? - 897/898)». Pàgina web de la Florida International University». Arxivat de l'original el 2012-01-31. [Consulta: 27 novembre 2012].
# Oxidates

Oxidates (en llatí Oxydātēs, en persa antic Waxsu-data) fou un noble persa que per raons desconegudes fou empresonat per ordre del rei Darios III de Pèrsia a Susa. Alexandre el Gran el va trobar allí esperant la seva execució.
Alexandre va pensar que li seria especialment fidel i el va alliberar i el va nomenar sàtrapa de Mèdia. Més tard se sap que fou substituït per Àrsaces (Arrià, iii. 20. § 4; Curci, vi. 2. § 11, viii. 3. § 17.)

## Referències

* ↑ Dymock, John. Bibliotheca Classica; Or, A Classical Dictionary ... (en anglès). Longman, Rees, Orme, Brown, 1833.
* ↑ Curci, Quint. Història d'Alexandre el Gran, vol. III i últim: llibres VIII-X. Fundació Bernat Metge. ISBN 978-84-7225-919-5.
# Oxidant

Un agent rovellant és un compost químic que rovella a en reaccions electroquímiques o redox. Un agent oxidant es pot definir com una substància que treu electrons d'una altra en una reacció química d'oxidació-reducció. L'agent oxidant es "redueix" prenent electrons cap dins seu i el reactant s'"oxida" perdent els seus electrons. Per tant, l'agent oxidant és un acceptor d'electrons que és una entitat química que accepta electrons transferits d'un altre compost. L'oxigen és el primer exemple d'un agent oxidant, però només és un entre els molts que hi ha.
En aquestes reaccions, el compost oxidant es redueix.
Bàsicament:
* L'oxidant es redueix
* El reductor s'oxida
* Tots els components de la reacció tenen un nombre d'oxidació
* En aquestes reaccions es dona un intercanvi d'electrons

## Acceptor terminal d'electrons

En biologia, un acceptor terminal d'electrons (terminal electron acceptor) és un compost que rep o accepta un electró durant la respiració cel·lular o fotosíntesi. Tots els organismes obtenen energia transferint electrons des d'un donador d'electrons a un acceptador d'electrons. Durant aquest procés, la cadena de transport d'electrons, l'acceptor d'electrons es redueix i el donador d'electrons s'oxida.

## Exemple de reacció redox

La formació de l'òxid de ferro és una clàssica reacció redox:
    $4Fe(s)+3O_{2}(g)\to 2Fe_{2}O_{3}(s)$
En l'equació anterior, el ferro (Fe) té un nombre d'oxidació 0 i en finalitzar la reacció el seu nombre d'oxidació és 3. L'oxigen comença amb un nombre d'oxidació 0 i al final el seu nombre d'oxidació és de -2. Les reaccions anteriors es poden entendre com dues semireaccions simultànies:
* Semireacció d'oxidació: $4Fe(s)\to 2Fe_{2}O_{3}(s)+12e^{-}$
* Semireacció de reducció: $3O_{2}(g)+12e^{-}\to 2Fe_{2}O_{3}(s)$
El ferro (II) s'ha oxidat a causa del fet que el seu nombre d'oxidació s'ha incrementat i actua com a agent reductor, transferint electrons a l'oxigen, el qual disminueix el seu nombre d'oxidació (es redueix) acceptant els electrons del ferro.

## Referències

* ↑ http://toxics.usgs.gov/definitions/electron_acceptor.html Arxivat 2015-11-13 a Wayback Machine.
* ↑ C. Harris, Daniel. «Anàlisi química quantitativa» p. 284. Editorial Reverté, 2006. [Consulta: 8 octubre 2010].
* ↑ «Òxid de ferro». Arxivat de l'original el 2011-07-27. [Consulta: 8 octubre 2010].

## Vegeu també

* Addició oxidant
* Estat d'oxidació
* Oxidació
* Radical lliure
* Redox
* Reducció
* Reductor
* Tint

## Enllaços externs

* Definició
# Paa liebigii

Paa liebigii és una espècie de granota que viu a Bhutan, Xina, Índia i Nepal.
Està amenaçada d'extinció per la pèrdua del seu hàbitat natural.

## Referències

* Liang, F., Lau, M.W.N., Dutta, S., Shrestha, T.K. & Borah, M.M. 2004. Paa liebigii. Llista Vermella d'Espècies Amenaçades de la UICN 2006. Consulta: 22 d'abril del 2008.
# Paa exilispinosa

Paa exilispinosa és una espècie de granota que viu a la Xina.
Està amenaçada d'extinció per la pèrdua del seu hàbitat natural.

## Referències

* Lau, M.W.N. & Baorong, G. 2004. Paa exilispinosa. Llista Vermella d'Espècies Amenaçades de la UICN 2006. Consulta: 22 d'abril del 2008.
# Paa jiulongensis

Paa jiulongensis és una espècie de granota que viu a la Xina.
Està amenaçada d'extinció per la pèrdua del seu hàbitat natural.

## Referències

* Huiqing, G. & Baorong, G. 2004. Paa jiulongensis. Llista Vermella d'Espècies Amenaçades de la UICN 2006. Consulta: 22 d'abril del 2008.